b"\n_START_ARTICLE_\nLectura dramatitzada\n_START_PARAGRAPH_\nUna lectura dramatitzada \xc3\xa9s un estadi d'interpretaci\xc3\xb3 intermedi entre la lectura d'un text i la seva representaci\xc3\xb3 esc\xc3\xa8nica. El text pot ser un text teatral o no, per exemple cartes o poemes, i si hi ha personatges, aquests poden ser interpretats per persones respectives o tamb\xc3\xa9 tots per aquesta._NEWLINE_Requereix menys temps de preparaci\xc3\xb3 i menys recursos que una obra teatral, i per tant permet una resposta m\xc3\xa9s r\xc3\xa0pida i actual a esdeveniments socials, pol\xc3\xadtics i culturals. Aix\xc3\xad, de vegades es fa servir juntament o com a alternativa a debats, confer\xc3\xa8ncies, trobades, recitals literaris o concerts, per exemple. Tamb\xc3\xa9 pot ser una eina pedag\xc3\xb2gica a les escoles o de dinamitzaci\xc3\xb3 sociocultural a biblioteques._NEWLINE_Tamb\xc3\xa9 permet donar a con\xc3\xa9ixer el treball dels dramaturgs, d'una manera p\xc3\xbablica per\xc3\xb2 deixant a l'espectador, i tamb\xc3\xa9 a possibles directors, per exemple, la llibertat d'imaginar com faria la posada en escena. En general, quan es tracta d'un text teatral, l'objectiu final \xc3\xa9s fer un muntatge, per\xc3\xb2  mentre no es pugui, per motius econ\xc3\xb2mics, pol\xc3\xadtics o d'altre tipus, es pot optar per fer-ne almenys la lectura dramatitzada."